Els plaguicides utilitzats en agricultura són els productes fitosanitaris, els adobs de síntesi són un factor de producció indispensable per a qualsevol explotació agrícola.
Aquests són productes químics utilitzats per atacar a determinats organismes considerats perjudicials, danyant-los i / o produint-los la mort, i per afavorir el rendiment dels cultius.
Aquests productes afecten a la persona que l'utilitza i aplica en el seu treball, és a dir, al manipulador del producte.
Per això, abans de manipular un producte químic s'ha de de llegir la fitxa de dades de seguretat del mateix, en ella vénen els riscos que el producte té i les mesures preventives que cal adoptar durant la seva manipulació.
La fitxa serà subministrada obligatòriament pel proveïdor en la compra del producte.
Cal tenir en compte que la toxicitat del producte depèn també de que la substància activa solen portar altres, (ingredients inerts, adjuvants, additius) generalment per afavorir la seva eficàcia, estabilitat....també aquestes poden ocasionar problemes per a la salut i fer-ho encara més tòxic.
La toxicitat és diferent d'uns productes a altres i depèn fonamentalment del tipus de substància que el componen i de les seves concentracions, existint, a més, una sèrie de factors ambientals, personals i laborals que poden modificar el dany que produeixen.
Riscos de cremades, intoxicacions, explosions i incendis derivats de la utilització de plaguicides.
En operacions de manipulació de plaguicides sense diluir (obertura del recipient, preparació de barreges, etc).
Abans d'obrir el producte cal utilitzar tots els equips de protecció individual necessaris i adequats segons el producte utilitzat.
Cal protegir cos, mans, peus, vies respiratòries i ulls.
Cal realitzar aquestes operacions en àrees ben ventilades i allunyades de corrents d'aigua.
En aquests llocs sempre es disposarà d'aigua corrent a l'abast per a neteges d'urgència.
Si utilitzem qualsevol estri o eina, caldrà netejar-los després d'haver finalitzat el treball.
Durant el mateix tractament fitosanitari.
Cal mantenir els equips d'aplicació sempre nets i en perfecte estat de conservació: revisar els conductes de distribució i els broquets i substituir-los periòdicament.
No es realitzarà el tractament si les condicions climàtiques no són favorables: dies de vent, dies excessivament calorosos i dies de pluja.
No es fumarà, beurà o menjarà mentre s'efectuen els tractaments.
Cal dipositar els envasos buits en el lloc destinat amb aquesta finalitat.
Cal netejar bé l'equip i la roba emprada.
A continuació cal dutxar-se a consciència.
Sempre respectarem els terminis de seguretat dels productes abans de fer qualsevol intervenció en un conreu tractat.
Cal transportar els plaguicides en un habitacle separat físicament dels passatgers i dels animals, i subjectar-los correctament per tal d'evitar vessaments.
S'utilitzaran sempre envasos resistents i no s'obriran fins al moment de l'aplicació.
Tots els productes químics, i els plaguicides en particular, es guardaran en el seu envàs original; cal conservar-ne l'etiqueta identificativa i tota la informació facilitada pel fabricant en relació amb els riscos que comporta el seu ús i les mesures de precaució que s'han de tenir en compte.
Pel tal d'emmagatzemar de manera segura els plaguicides, s'habilitarà una àrea específica dedicada únicament i exclusivament a aquesta finalitat; cal que sigui fresca, tancada i ben ventilada.
En qualsevol lloc, però sobretot en l'àrea d'emmagatzematge, cal identificar els mitjans de protecció (extintors, sortides d'emergència, farmacioles, etc.), i mantenir-los visibles, sense bloquejar-ne l'accés.
Riscos de cremades, intoxicacions, explosions i incendis derivats de la utilització de fertilitzants.
En la manipulació i l'emmagatzemament de fertilitzants en general.
Cal protegir les parts del cos que puguin entrar en contacte amb les substàncies (mans, ulls, pell) amb guants, ulleres protectores i roba de treball.
Seguint les instruccions de l'envàs, caldrà protegir-se contra la via d'entrada respiratòria amb mascaretes i filtres adequats.
Caldrà ventilar els locals on s'emmagatzemen fertilitzants orgànics.
Tots els locals estaran construïts amb materials no combustibles i aïllats de temperatures extremes i humitats.
Sempre s'han d'utilitzar i emmagatzemar els fertilitzants lluny de pous i cursos d'aigua per tal d'evitar contaminacions.
Mai no emmagatzemarem adobs i pesticides junts.
Cal tenir present que els nitrats són adobs de síntesi amb una perillositat elevada, a causa principalment de la seva composició química amb substàncies molt oxidants, que, amb una font de calor, desencadenen fàcilment una reacció de combustió exotèrmica.
D'entre tots els nitrats, el nitrat amònic és el més perillós per les seves propietats d'inflamabilitat i explosives en certes condicions.
Per tant, caldrà adoptar una sèrie de mesures de prevenció com ara les següents: